
 15.2.2019
 BG
 Официален вестник на Европейския съюз
 L 44/8
 РЕГЛАМЕНТ ЗА ИЗПЪЛНЕНИЕ (ЕС) 2019/263 НА КОМИСИЯТА
 от 14 февруари 2019 година
 за изменение на Регламент за изпълнение (ЕС) No 964/2014 по отношение на стандартните условия за финансовите инструменти във връзка с Механизма за съвместни инвестиции и Фонда за градско развитие
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1303/2013 на Европейския парламент и на Съвета от 17 декември 2013 г. за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство, и за отмяна на Регламент (ЕО) No 1083/2006 на Съвета (1), и по-специално член 38, параграф 3, втора алинея от него,
 като има предвид, че:
 (1)
 В приложения I, V и VI към Регламент за изпълнение (ЕС) No 964/2014 (2) на Комисията са представени съдържанието с обяснителни бележки на споразумение за финансиране между управляващ орган и финансов посредник, както и условията и редът за функционирането съответно на Механизма за съвместни инвестиции и Фонда за градско развитие.
 (2)
 В член 40 от Регламент (ЕС) No 1303/2013 се дават разяснения относно проверките на управлението и механизмите за одита на финансовите инструменти, прилагани от ЕИБ и други международни финансови институции, в които някоя от държавите членки е акционер. Тези механизми следва да бъдат отразени в приложение I като част от споразумението за финансиране между управляващите органи и ЕИБ или други международни финансови институции, в които някоя от държавите членки е акционер.
 (3)
 В член 43а от Регламент (ЕС) No 1303/2013, въведен с Регламент (ЕС, Евратом) 2018/1046 на Европейския парламент и на Съвета (3), се изясняват правилата относно финансовите инструменти по отношение на диференцираното третиране на инвеститорите, действащи съгласно принципа на пазарната икономика, в случай на поделяне на печалбата и рисковете. Терминологията, използвана в приложения I, V и VI към Регламент за изпълнение (ЕС) No 964/2014 следва да бъде приведена в съответствие с посоченото в член 43а от Регламент (ЕС) No 1303/2013.
 (4)
 Мерките, предвидени в настоящия регламент, са в съответствие със становището на Комитета за координация на европейските структурни и инвестиционни фондове.
 (5)
 С цел да се гарантира правната сигурност и да се сведат до минимум несъответствията между изменените разпоредби на Регламент (ЕС) No 1303/2013, които се прилагат от 2 август 2018 г. или преди това в съответствие с член 282 от Регламент (ЕС, Евратом) 2018/1046, и разпоредбите на настоящия регламент, настоящият регламент следва да влезе в сила в деня след деня на публикуването му в Официален вестник на Европейския съюз.
 (6)
 Поради това Регламент за изпълнение (ЕС) No 964/2014 следва да бъде съответно изменен,
 ПРИЕ НАСТОЯЩИЯ РЕГЛАМЕНТ:
 Член 1
 Приложения I, V и VI към Регламент за изпълнение (ЕС) No 964/2014 се изменят в съответствие с приложението към настоящия регламент.
 Член 2
 Настоящият регламент влиза